**«Endurance»** var en tremastet skonnertbark. Skipet ble bygd ved Framnæs Mekaniske Værksted i Sandefjord i 1912. «Endurance» var ekspedisjonsskipet til Ernest Shackleton under hans transantarktiske ekspedisjon i 1914. Skipet ble 21. november 1915 senket av pakkis i Weddellhavet i Antarktis. Vraket ble funnet i 2022 på 3 000 meters dyp.

Bygging av skipet
-----------------

Skipet ble tegnet av Ole Aanderud Larsen og bygd ved Framnæs Mekaniske Værksted i Sandefjord i sjøsatt 17. desember 1912. Skipet ble bygd under ledelse av skipsbygger Christian Jacobsen.

Skipet ble opprinnelig døpt «Polaris» og var konstruert for seilaser i polare forvann med lettere pakkis. Skipet var ikke konstruert for opphold i ismasser med stort trykk. Skipet var bygd i eik og edelgran. Lengden på skipet var 44 meter (144 fot), 7,6 meter bred (25 fot) og veide 350 tonn. I tillegg til seil hadde «Endurance» en kullfyrt dampmaskin på 350 hk, som oppnådde en toppfart på 10,2 knop (19 km/t).

Eierskap
--------

«Endurance» ble bygd for Adrien de Gerlache og Lars Christensen, som hadde planer om å frakte turister til polare strøk for jakt på isbjørn. Økonomiske problemer gjorde at de Gerlache trakk seg fra prosjektet og Christensen solgte skipet til Ernest Shackleton for 11 600 britiske pund, som var mindre enn byggekostnaden. Shackleton omdøpte skipet til «Endurance» etter Shackletonfamilies motto *«Fortitudine vincimus»* (engelsk: By endurance we conquer).

Siste reise
-----------

Shackleton seilte ikke med «Endurance» fra Plymouth, England 6. august 1914 da skipet satte kurs for Buenos Aires, Argentina under kaptein Frank Worsleys kommando, men mønstret på der sammen med andre mannskaper. Kryssingen av Atlanterhavet var den første store seilasen for skipet og turen over tok mer enn to måneder.

26. oktober 1914 seilte skipet fra Buenos Aires til siste havn før Antarktis, hvalfangststasjonen Grytviken på øya Sør-Georgia, hvor skipet ankom 5. november. 5. desember seilte skipet fra Grytviken i retning sørlige del av Weddellhavet.

To dager etter avgangen fra Sør-Georgia møtte «Endurance» pakkis og fremdriften gikk ned. I ukevis fulgte «Endurance» havstrømmene i pakkisen og la bak seg under 45 km pr dag. 15. januar 1915 var «Endurance» 320 km fra sitt mål, Vahselbukta. Neste dag så man tette pakkismasser om morgenen og om ettermiddagen blåste det opp til storm. Det var vanskelig å få fremdrift under slike værforhold og «Endurance» søkte ly bak et berg, hvor skipet ble liggende i tre dager.

18. januar begynte vinden å le og «Endurance» som kun var en dags seilas fra målet, satte toppseilet og motoren på sakte. Pakkisen hadde blåst bort og «Endurance» gjorde sakte fremskritt. Men etter en stund støtte «Endurance» nok en gang på pakkis. Shackleton bestemte seg for å jobbe seg gjennom pakkisen. Stormen kom tilbake og blåste fra en nordlig retning mot land og varte i seks dager. 24. januar hadde vinden pakket sammen pakkisen i Weddellhavet mot land og rundt «Endurance». Kun en storm fra sør kunne løse opp ismassene. «Endurance» fløt rundt i ismassene til skipet omsider ble knust av ismassene 21. november 1915.

Mannskap
--------

«Endurance» skrus ned i Weddellhavet 21. november 1915
Mannskapet på siste seilas med «Endurance» var følgende 28 menn:

|  |  |  |  |  |
| --- | --- | --- | --- | --- |
| * Sir Ernest Shackleton, leder
* Frank Wild, nestkommanderende
* Frank Worsley, kaptein
* Lionel Greenstreet, First Officer
* Tom Crean, Second Officer
* Alfred Cheetham, Third Officer
* Hubert Hudson, Navigatør
* Louis Rickinson, tekniker
* Alfred Kerr, tekniker
* Alexander Macklin, skipslege

 |   | * James McIlroy, skipslege
* James Wordie, geolog
* Leonard Hussey, meteorolog
* Reginald James, fysiker
* Robert Clark, biolog
* Frank Hurley, fotograf
* George Marston, kunstner
* Thomas Orde-Lees, motorekspert og materialmann
* Harry "Chippy" McNish, tømrer

 |   | * Charles Green, kokk
* Walter How, erfaren sjømann
* William Bakewell, erfaren sjømann
* Timothy McCarthy, erfaren sjømann
* Thomas McLeod, erfaren sjømann
* John Vincent, båtsmann
* Ernest Holness, fyrbøter
* William Stephenson, fyrbøter
* Perce Blackboro, stuert
 |

Blackboro fikk opprinnelig ikke bli med på ekspedisjonen på grunn av hans lave alder og manglende erfaring. Han ble med båten som blindpassasjer og fikk hjelp av William Bakewell, som var en venn av ham, Tim McCarthy og Walter How. Da han ble funnet var skipet kommet så langt til havs at Shackleton ikke hadde noe valg enn å la ham være stuert. Blackboro beviste sin verdi og mottok polarmedaljen i bronse. I tillegg ble han det første menneske til å sette sin fot på Elefantøya.

Litteratur
----------

* Alfred Lansing. (1999) andre utgave. *Endurance: Shackleton's Incredible Voyage*. Carroll & Graf Publishers. ISBN 0-7867-0621-X

Referanser
----------

1. ↑

Eksterne lenker
---------------

* (en) Endurance (ship, 1912) – kategori av bilder, video eller lyd på Commons Rediger på Wikidata
* (en) «Endurance» – Den internasjonale sjøfartsorganisasjonen Rediger på Wikidata
* Royal Navys side om «Endurance»

| * v
* d
* r
Den heroiske tidsalder for antarktisutforskning |
| --- |
| Ekspedisjoner | Belgica-ekspedisjonen 1897–1899 **·** Southern Cross-ekspedisjonen 1898–1900 **·** Discovery-ekspedisjonen 1901–1904 **·** Gauss-ekspedisjonen 1901–1903 **·** Den svenske antarktisekspedisjonen 1901–1903 **·** Scotia-ekspedisjonen 1902–1904 **·** Charcots første ekspedisjon 1903–1905 **·** Nimrod-ekspedisjonen 1907–1909 **·** Charcots andre ekspedisjon 1908–1910 **·** Den japanske antarktisekspedisjonen 1910–1912 **·** Fram-ekspedisjonen 1910–1912 **·** Terra Nova-ekspedisjonen 1910–1913 **·** Den andre tyske antarktisekspedisjonen 1911–1913 **·** Den australasiatiske antarktisekspedisjonen 1911–1914 **·** Endurance-ekspedisjonen 1914–1917 **·** Shackleton–Rowett-ekspedisjonen 1921–1922 |
| Personer | Roald Amundsen **·** Carsten Borchgrevink **·** William Bruce **·** Jean-Baptiste Charcot **·** Erich von Drygalski **·** Wilhelm Filchner **·** Adrien de Gerlache **·** Douglas Mawson  **·** Otto Nordenskjöld **·** Robert Falcon Scott **·** Ernest Shackleton **·** Nobu Shirase |
| Fartøyer | «Antarctic» **·**  «Aurora»  **·** «Belgica» **·** «Deutschland» **·** «Discovery» **·** «Endurance» **·** «Fram» **·** «Français» **·** «Gauss» **·** «Kainan Maru» **·** «Morning» **·** «Nimrod» **·** «Pourquoi-Pas?» **·** «Quest» **·** «Scotia» **·** «Southern Cross» |
| Steder | Elefantøya **·** Hope Bay **·** Hut Point **·** Hvalbukta **·** Inexpressible Island **·** Kapp Adare **·** Kapp Crozier **·** Kapp Denison **·** Kapp Evans **·** Kapp Royds **·** Laurie Island **·** Pauletøya **·** Petermann Island **·** Port Charcot **·** Seymourøya **·** Snow Hill Island **·** Sørpolen **·** Vahselbukta |
| Se også: Liste over antarktisekspedisjoner **·** Historiske steder og kulturminner i Antarktis |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** BNF **·** BNF (data) **·** NKC **·** KulturNav
 |